7. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Γ/18469/1257/77 της 23/28 Ιουλ. 1977 (ΦΕΚ Β΄ 714) Περί οργανώσεως και λειτουργίας του Γνωμοδοτικού Συμβουλίου Αστικών Συγκοινωνιών του Οργανισμού Αστικών Συγκοινωνιών. Έχοντες υπ’ όψει το άρθρον 6 του Νόμου 588/77 «περί οργανώσεως των αστικών Συγκοινωνιών Πρωτευούσης και άλλων τινών διατάξεων, αποφασίζομεν: Άρθρον 1 Το Γνωμοδοτικόν Συμβούλιον εκφράζει την γνώμην του επί παντός θέματος σχετικώς προς την λειτουργίαν και την εν γένει δραστηριότητα του Οργανισμού παραπεμπομένου αυτώ υπό του Διοικητικού Συμβουλίου ή τιθεμένου προς συζήτησιν υπό των μελών του. Τας σχετικάς παρατηρήσεις και απόψεις του, το Γνωμοδοτικόν Συμβούλιον διατυπώνει εις έκθεσιν, η οποία μεθ’ όλων των σχετικών εγγράφων υποβάλλεται υπό του Προέδρου εις το Διοικητικόν Συμβούλιον του Ο.Α.Σ. Το Γνωμοδοτικόν Συμβούλιον δια του Προέδρου αυτού, δύναται να λαμβάνη γνώσιν του Ισολογισμού του Ο.Α.Σ., των εκθέσεων του Διοικητικού Συμβουλίου αυτού ως και παντός ετέρου στοιχείου και πληροφορίας άτινα αιτούνται παρά του Προέδρου ή μέλους αυτού. Άρθρον 2. Το Γνωμοδοτικόν Συμβούλιον συνέρχεται κατόπιν προσκλήσεως του Προέδρου αυτού, εις την έδραν του Οργανισμού Αστικών Συγκοινωνιών, τακτικώς με άνα δίμηνον, εκτάκτως δε οσάκις ήθελε κληθή κατά τα εν άρθρω 6 της παρούσης. Άρθρον 3. 1.Το γνωμοδοτικόν Συμβούλιον ευρίσκεται εν απαρτία παρόντων τουλάχιστον δώδεκα εκ των μελών του και προς λήψιν αποφάσεως δια γνωμοδότησιν προς το Διοικητικόν Συμβούλιον απαιτείται πλειοψηφία των παρόντων μελών. 2.Μη επιτευχθείσης απαρτίας κατά τινα συνεδρίασιν τον Γνωμοδοτικόν Συμβούλιον καλείται εις επαναληπτικήν συνεδρίασιν, το βραδύτερον εντός μηνός από της ματαιωθείσης συνεδριάσεως. Άρθρον 4. Η θητεία των μελών του Γνωμοδοτικού Συμβουλίου ορίζεται τριετής. Ορισθέντα μέλη ή αναπληρωταί αυτών, υποβάλλοντα την ιδιότητα υφ’ ην μετέχουν εις το Γνωμοδοτικόν Συμβούλιον ή οπωσδήποτε εκλείποντα αντικαθίστανται μερίμνη του Προέδρου αυτού, κατά την διαδικασίαν του διορισμού των, δια το υπολειπόμενον, μέχρι λήξεως της τριετίας χρονικόν διάστημα. Άρθρον 5. 1.Τα μέλη του Γνωμοδοτικού Συμβουλίου καλούνται υπό του Προέδρου αυτού, όπως μετάσχουν των συνεδριάσεων αυτού, δι’ εγγράφων προσκλήσεων, επί αποδείξει παραλαβής. Εν τη προσκλήσει αναγράφονται τα θέματα της ημερησίας διατάξεως. 2.Η πρόσκλησις του Γνωμοδοτικού Συμβουλίου εις τακτικήν  συνεδρίασιν  αποστέλλεται υπό  του  γραμματέως (Αντί της σελ. 350,807) Σελ. 350,807(α) Τεύχος 670-Σελ. 121 Λεωφορεία Περιοχής Πρωτεύουσας 21.Ζ.δ.6-7 πέντε τουλάχιστον ημέρας προ της ορισθείσης ημερομηνίας η δε πρόσκλησις εις έκτακτον ή επαναληπτικήν συνεδρίασιν προ δύο τουλάχιστον ημερών. Άρθρον 6 Το Γνωμοδοτικόν Συμβούλιον, συγκαλείται εις έκτακτον συνεδρίασιν κατόπιν αιτήσεως ενός των Υπουργών Συντονισμού, Δημοσίων Έργων ή Συγκοινωνιών, του Διοικητικού Συμβουλίου του Ο.Α.Σ., ή τριών τουλάχιστον μελών του Γνωμοδοτικού Συμβουλίου και εντός 7 ημερών από της υποβολής της αιτήσεως. Εις την αίτησιν αναγράφεται απαραιτήτως το υπό συζήτησιν θέμα. Άρθρον 7. 1.Την ημερησίαν διάταξιν καταρτίζει ο Πρόεδρος του Γνωμοδοτικού Συμβουλίου. 2.Ο Πρόεδρος υποχρεούται να περιλάβη εις την ημερησίαν διάταξιν παν θέμα, την αναγραφήν του οποίου αιτούνται οι εις το άρθρον 6 της παρούσης αναφερόμενοι. Άρθρον 8. 1.Ο Πρόεδρος του Γνωμοδοτικού Συμβουλίου διευθύνει τας συνεδριάσεις αυτού. 2.Κατά τας συνεδρια΄σεις του Γνωμοδοτικού Συμβουλίου μετά την διαπίστωσιν περί της υπάρξεως απαρτίας, διενεργείται συζήτησις κατόπιν παρουσιάσεως της προς τούτο συνταχθείσης εγγράφου εισηγήσεως. Εν συνεχεία το Συμβούλιον διατυπώνει την γνωμοδότησίν του προς τον ΟΑΣ. 3.Περί των συζητήσεων εις το Γνωμοδοτικόν Συμβούλιιον τηρούνται πρακτικά, υπογραφόμενα υπό του Προέδρου και του Γραμματέως. Άρθρον 9. Καθήκοντα Γραμματέως του Γνωμοδοτικού Συμβουλίου ανατίθεται εις υπάλληλον του Οργανισμού Αστικών Συγκοινωνιών. Ούτος υποβοηθεί τον Πρόεδρον εις το έργον του, αποστέλλει τας προσκλήσεις εις τα μέλη του Γνωμοδοτικού Συμβουλίου, παρίσταται εις τας συνεδριάσεις και επιμελείται της τηρήσεως των πρακτικών. 